Izziņa 25-TA-2693
26.11.2025. 18.01
Izziņa 25-TA-2693
26.11.2025. 18.01
25-TA-2693: Rīkojuma projekts (Vispārīgais)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Izsludināšana: 14.11.2025. 21:50

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (Sabiedrība ar ierobežotu atbildību "Kuldīgas slimnīca" - 17.11.2025.)
Slimnīca saglabā pozitīvo atzinumu par pakalpojumu pieejamības paplašināšanu, 
vienlaikus Slimnīca iebilst pret LNG līdzekļu izmantošanu:
2 - dezinfekcijas iekārta ir no 2007.gada. Ņemot vērā RAKUS plaši pieejamos ERAF līdzekļus, nav skaidrs pamatojums kāpēc minnētas iekārtas iegāde būtu jādotē no LNG, jo iekārtas kalpošanas laikā izdevumi ir amortizējušies un iekārtas nomaiņa ir bijusi jāplāno jau iepriekš. Dienas stacionārā sniedzamie pakalpojumi ir plānveida un nav neatliekami, līdz ar to sterilizācijas laika saīsināšana nav saistāma ar papildus riska mazināšanu pacientam. Ņemot vērā plānoto LOC pārcelšanu un renovāciju, kā arī tam apredzētos ERAF resursus, nav pamata iekārtu segt no LNG;
3 - IT nomaiņa nav neatliekama un neietekmē palīdzības sniegšanu pacientiem. Arī Slimnīcai ir novecojusi IT infrastruktūra, bet Slimnīca nav saņēmusi VM uzaicinājumu pieprasīt l'dizekļus tās modernizācijai.
4 - Tā kā tiek plānota LOC pilnīga renovācija, patreizēji ieguldījumi telpu pielāgošanai ir nesaimnieciski un izšķērdīgi.Tāpat Slimnīca norāda, ka nav saņēmusi VM uzaicinājumu iesniegt savas infrastruktūras pielāgošanas vajadzības.

Plānotais LNG atbalsts ir pretrunā ar Administratīvā procesa likuma 6.pantu un Konkurences likuma 14.prim pantam, jo mērķtiecīgi tiek dotēti vieni kapitālsabeidrības izdevumi, kuri pārējām stacionārām ārstniecības iestādēm ir jāsedz no pašu līdzekļiem. Slimnīca joprojām norāda, ka VM nav norēķinājusies ar visām pārējām stacionārām ārstniecības iestādēm par neatliekamā kārtā sniegtiem ārstniecības pakalpojumiem. Ņemot vērā, ka no LNG tiek ppieprasīti līdzekļi plānveida ieguldīgumu segšanai, Slimnīca cer tuvākajā laikā sagaidīt pieprasījumu no LNG par neatliekami sniegtiem ārstniecības pakalpojumiem.
Piedāvātā redakcija
-
	Ņemts vērā
Veselības ministrija informē, ka Nacionālais veselības dienests ir veicis pārplānošanu deviņos mēnešos un sedzis daļu no pārstrādēm slimnīcām, tai skaitā arī SIA "Kuldīgas slimnīca". Papildus tam Veselības ministrija šobrīd gatavo Ministru kabineta rīkojumu "Par apropriācijas pārdali", lai segtu vēl papildus pārstrādes slimnīcām, tai skiatā SIA "Kuldīgas slimnīca".
	Anotācija (ex-ante)
1.3. Pašreizējā situācija, problēmas un risinājumi

	2.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Priekšlikums (FM - 25.11.2025.)
Norādām, ka saskaņā ar Likumu par budžetu un finanšu vadību budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāji ir atbildīgi par Likumā par budžetu un finanšu vadību noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Ņemot vērā, ka atbilstoši MK 13.04.2004. noteikumiem Nr.286 “Veselības ministrijas nolikums” Veselības ministrija (turpmāk - VM) ir vadošā valsts pārvaldes iestāde veselības nozarē, uzskatām, ka VM ir atbildīga par Latvijas valsts budžeta līdzekļu efektīvu un racionālu izlietojumu.
Piedāvātā redakcija
-
	Ņemts vērā
-
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

	3.
	Anotācija (ex-ante)
1.1. Pamatojums
	Priekšlikums (FM - 25.11.2025.)
Anotācijas 1.1.sadaļas punktā “Apraksts” lūdzam svītrot atsauci uz Likuma par budžetu un finanšu vadību 9. panta deviņpadsmito daļu.
Piedāvātā redakcija
-
	Ņemts vērā
-
	Anotācija (ex-ante)
1.1. Pamatojums

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 25.11.2025.)
Lūdzam anotācijas 3.sadaļas 6.punktā “Detalizēts ieņēmumu un izdevumu aprēķins ” norādīt EKK izdevumiem, kas  tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros.
Piedāvātā redakcija
-
	Ņemts vērā
-
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 25.11.2025.)
Lūdzam papildināt anotācijas 3.sadaļas 6.punktu “Detalizēts ieņēmumu un izdevumu aprēķins ” ar informāciju, ka piešķirtais finansējums tiks izlietots līdz 2025. gada beigām rīkojumā minēto iekārtu iegādei un pakalpojumu apmaksai.
Piedāvātā redakcija
-
	Ņemts vērā
-
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 10.11.2025. 21:39

	6.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" un "Par apropriācijas palielināšanu Veselības ministrijai"
	Iebildums (FM - 13.11.2025.)
Finanšu ministrija atzinumu par MK rīkojuma projektu sniegs 3 darba dienu laikā pēc precizētā MK rīkojuma projekta un anotācijas saņemšanas no Veselības ministrijas.
 
Piedāvātā redakcija
-
	Ņemts vērā
-
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums ("Latvijas Slimnīcu biedrība" - 13.11.2025.)
3. SIA “Rīgas Austrumu klīniskā universitātes slimnīca” Neatliekamās medicīnas un pacientu uzņemšanas klīnikas pacientu tuvinieku uzgaidāmās telpas izveidošanai un aprīkošanai

Atbilstoši anotācijā norādītajam Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punkts nosaka, ka  līdzekļus no programmas “Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem.
Lūdzam papildināt anotāciju ar skaidrojumu kā tieši līdzekļu piešķiršana SIA “Rīgas Austrumu klīniskā universitātes slimnīca” Neatliekamās medicīnas un pacientu uzņemšanas klīnikas pacientu tuvinieku uzgaidāmās telpas izveidošanai un aprīkošanai atbilst minētajiem nosacījumiem par līdzekļi piešķiršanu no programmas “Līdzekļi neparedzētiem gadījumiem”.

SIA “Rīgas Austrumu klīniskā universitātes slimnīca” šobrīd trūkst pilnvērtīgas un emocionāli atbalstošas telpas pacientu tuviniekiem, kuri bieži vien ir spiesti pavadīt ilgas stundas gaidīšanas režīmā, nereti satraukumā par tuvinieku veselības stāvokli. Esošās gaidīšanas zonas ir funkcionālas, taču tajās pietrūkst komforta, privātuma un apstākļu, lai tajās varētu uzturēties ilgstoši. Slimnīcu vidē parasti tiek domāts galvenokārt par pacientu vajadzībām, taču arī viņu tuvinieki ir nozīmīga aprūpes procesa daļa - cilvēki, kuri gaida ziņas, emocionāli pārdzīvo un kam nepieciešama droša, mierīga un sakārtota vide.

Stacionārās ārstniecības iestādes, kuras sniedz neatliekamo medicīnisko palīdzību ārpus Rīgas, gada laikā nodrošina 49,5% pacientu uzņemšanu Neatliekamās medicīnas uzņemšanas nodaļās, kur tāpat kā SIA “Rīgas Austrumu klīniskā universitātes slimnīca” trūkst pilnvērtīgas un emocionāli atbalstošas telpas pacientu tuviniekiem, kuri bieži vien ir spiesti pavadīt ilgas stundas gaidīšanas režīmā, nereti satraukumā par tuvinieku veselības stāvokli.
Lūdzam papildināt anotāciju ar informāciju, kā arī citas stacionārās ārstniecības iestādes var saņemt finansējumu pacientu tuvinieku uzgaidāmās telpas izveidošanai un aprīkošanai.
Lūdzam aptaujāt ārstniecības iestādes par esošo situāciju par pacientu tuvinieku uzgaidāmajām telpām un papildināt anotāciju ar finanšu aprēķiniem.



 
Piedāvātā redakcija
-
	Ņemts vērā
Veselības ministrija ir izvērtējusi iesniegto iebildumu un sagatavojusi, iesniegusi precizēto rīkojuma projektu.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums (Sabiedrība ar ierobežotu atbildību "Kuldīgas slimnīca" - 12.11.2025.)
Slimnīca atbalsta papildus līdzekļu piešķiršanu nozarei no LNG un pakalpojumu pieejamībai.
Vienlaikus Slimnīca pauž neizpratni par VM plānu ieguldīt 250 tūkstošus eiro uzgaidāmās telpas iekārtošanai ēkā, kurā tika uzbūvēta un iekārtota tikai pirms viena gada - vai plānošanas un projektēšanas procesā šāda "vajadzība" netika identificēta?
Tāpat rodas jautājums vai tiešām šāda luksusa vajadzība (telpas, kādas nav pat Rīgas starptautiskajā lidostā, kurā tiek nodrošināta komercdarbība) ir nepieciešama valsts sektorā, it īpaši situācijā, kad VM ir neizpildītas saistības ar visām pārējām stacionārām ārstniecības iestādēm par sniegtajiem neatliekamiem un dzīvību glābjošiem pakalpojumiem.
VM klaja vienas savas kapitālsabiedrības lobēšana ir klajā pretrunā ar esošo likumdošanu un veicina tiesiskā nihilisma izplatīšanos valstī. Slimnīca kategoriski iebilst pret līdzekļu piešķiršanu esošajā redakcijā.
Piedāvātā redakcija
-
	Ņemts vērā
Veselības ministrija ir izvērtējusi iesniegto iebildumu un sagatavojusi, iesniegusi precizēto rīkojuma projektu.
	Anotācija (ex-ante)
1.3. Pašreizējā situācija, problēmas un risinājumi



